《西山杂兴 其一》
清代·万邦荣

无奈中峰未可攀，新泥阻我倚柴关。春深芳草绿千里，云断斜柴红半山。

燕舞蹁跹陂水上，蝶飞出没菜花间。年年风物堪人赏，不道潜消镜里颜。

作者简介：（?—1739）河南襄城人，字仁伯，号西田。康熙五十九年举人。博学能文，尤长于诗。雍正间授明史馆纂修，乾隆间官山东莘县知县。有《红崖草堂诗集》等。